rejauldu/bengali-wikipedia huggingface dataset:
হুলিও হোয়াও ওর্তিস লান্দাসুরি (; জন্ম: ১ মে ১৯৯৬; হোয়াও ওর্তিস নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইকুয়েডরীয় ক্লাব ইন্দিপেন্দিয়েন্তে দেল ভায়ে এবং ইকুয়েডর জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৩ সালে, ওর্তিস ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।  প্রারম্ভিক জীবন হুলিও হোয়াও ওর্তিস লান্দাসুরি ১৯৯৬ সালের ১লা মে তারিখে ইকুয়েডরের এস্মেরালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওর্তিস ইকুয়েডর অনূর্ধ্ব-১৭ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। ২০১৩ সালে তিনি ইকুয়েডর অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  ২০২১ সালের ২৮শে অক্টোবর তারিখে, ২৫ বছর, ৫ মাস ও ২৭ দিন বয়সে, ডান পায়ে ফুটবল খেলায় পারদর্শী ওর্তিস মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন।https://int.soccerway.com/matches/2021/10/28/world/friendlies/mexico/ecuador/3624760/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2021-oktober-mexiko-ecuador/ ম্যাচে তিনি ২১ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/3648285 ম্যাচটি ইকুয়েডর ৩–২ গোলের ব্যবধানে জয়লাভ করেছিল।https://www.national-football-teams.com/matches/report/32378/Mexico_Ecuador.html ইকুয়েডরের হয়ে অভিষেকের বছরে ওর্তিস সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইকুয়েডর  ২০২১  ১  ০ ২০২৩  ৭  ০ সর্বমোট  ৮  ০  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইকুয়েডরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইন্দিপেন্দিয়েন্তে দেল ভায়ের খেলোয়াড় বিষয়শ্রেণী:ইকুয়েডরের আন্তর্জাতিক যুব ফুটবলার বিষয়শ্রেণী:ইকুয়েডরের অনূর্ধ্ব-১৭ আন্তর্জাতিক ফুটবলার বিষয়শ্রেণী:ইকুয়েডরের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ক্লাব দেপোর্তিভো উনিভেরসিদাদ কাতোলিকা দেল ইকুয়েডরের খেলোয়াড়
thumb| thumb| খস (  ; ) বা খস আর্য হল দক্ষিণ-এশিয়ার বিশেষত বর্তমান নেপালের একটি স্থানীয় ইন্দো-আর্য  জাতি-ভাষাতাত্ত্বিক জনগোষ্ঠী। তবে ভারতের উত্তরাখণ্ড (কুমায়ুন-গাড়োয়াল), হিমাচল প্রদেশ এবং জম্মু ও কাশ্মীর রাজ্যগুলোতেও স্বল্প সংখ্যক খসের বসতি রয়েছে।  খস জনগোষ্ঠীর লোকেরা খস ভাষায় কথা বলে। তারা পার্বত্য, পার্বতী এবং পাহাড়ি বা গোর্খালি নামেও পরিচিত। খস শব্দটির সাথে নেতিবাচক বাঁধাধরা অর্থ জড়িত ধাকার কারণে তা এখন অপ্রচলিত হয়ে পড়েছে। এর পরিবর্তে তারা অর্থাৎ খস লোকজন বাহুন এবং ছেত্রির মতো ভিন্নতর নামে সম্প্রদায়গত পরিচয় গ্রহণ করেছে।    ইতিহাস  খসরা খ্রিস্টপূর্ব প্রথম সহস্রাব্দের শুরুর দিকে বা খ্রিস্টোত্তর  প্রথম সহস্রাব্দের মাঝামাঝি সময়ে উত্তর-পশ্চিম থেকে নেপালের পশ্চিমাঞ্চলে পৌঁছেছিল বলে মনে করা হয়। সম্ভবত এই অভিবাসন চলাকালে তারা বিভিন্ন নৃগোষ্ঠীর লোকদের শোষণ করেছিল। সবশেষে তারা মধ্যযুগীয় খস মল্ল রাজত্বের সাথে যুক্ত হয়েছিল।   তথ্যসূত্র   বিষয়শ্রেণী:ইন্দো-আর্য জাতিগোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:নেপালের জাতিগোষ্ঠী বিষয়শ্রেণী:খস জাতিগোষ্ঠী বিষয়শ্রেণী:নেপালের আদিবাসী জনগোষ্ঠী
পূর্ব চন্দ্রপুর বাংলাদেশের ফেনী জেলার অন্তর্গত দাগনভূঞা উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  দাগনভূঞা উপজেলার মধ্য-পশ্চিমাংশে পূর্ব চন্দ্রপুর ইউনিয়নের অবস্থান। এ ইউনিয়নের দক্ষিণে রামনগর ইউনিয়ন ও দাগনভূঞা পৌরসভা; পূর্বে মাতুভূঁইয়া ইউনিয়ন ও জায়লস্কর ইউনিয়ন; উত্তরে রাজাপুর ইউনিয়ন এবং পশ্চিমে রাজাপুর ইউনিয়ন, নোয়াখালী জেলার সেনবাগ পৌরসভা ও সেনবাগ উপজেলার মোহাম্মদপুর ইউনিয়ন অবস্থিত।   প্রশাসনিক কাঠামো  পূর্ব চন্দ্রপুর ইউনিয়ন দাগনভূঞা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঞা থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা  দাগনভুইয়া - কোরশমুন্সি সড়ক    খাল ও নদী  কাজিরপোলের খাল   হাট-বাজার    বৈরাগীর বাজার  গজারিয়া বাজার  নয়ানপুর হাট কাজিরপোল    দর্শনীয়   প্রতাপপুর জমিদার বাড়ী   জনপ্রতিনিধি    মাসুদ রায়হান- বর্তমান চেয়ারম্যান (২০২৪-২০২৯)  নাছির উদ্দিন পাটওয়ারী - সাবেক চেয়ারম্যান।   আরও দেখুন   দাগনভূঞা উপজেলা  দাগনভূঞা থানা  ফেনী জেলা   তথ্যসূত্র    বহিঃসংযোগ   বিষয়শ্রেণী:দাগনভূঞা উপজেলার ইউনিয়ন
১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে।  আরও দেখুন ১৯৬৩ সিরিয়ান অভ্যুত্থান ১৪ জুলাই বিপ্লব রমজান বিপ্লব নভেম্বর ১৯৬৩ ইরাকি অভ্যুত্থান মধ্যপ্রাচ্যে আধুনিক সংঘাতের তালিকা  তথ্যসূত্র  বিষয়শ্রেণী:ইরাকের বিদ্রোহ বিষয়শ্রেণী:ইরাকের সামরিক অভ্যুত্থান বিষয়শ্রেণী:১৯৬৮-এ ইরাক বিষয়শ্রেণী:বাথিজম বিষয়শ্রেণী:২০শ শতাব্দীর বিপ্লব বিষয়শ্রেণী:আরব জাতীয়তাবাদী বিদ্রোহ
সেলফি হলো একটি হিন্দি ভাষার কমেডি-ড্রামা ফিল্ম যা রাজ মেহতা দ্বারা পরিচালিত এবং ধর্ম প্রোডাকশন, পৃথ্বীরাজ প্রোডাকশন, ম্যাজিক ফ্রেম এবং কেপ অফ গুড ফিল্মস দ্বারা প্রযোজিত। ছবিটিতে অক্ষয় কুমার এবং ইমরান হাশমির পাশাপাশি ডায়ানা পেন্তি এবং নুশরাত ভারুচা প্রধান চরিত্রে অভিনয় করেছেন। এটি ২০১৯ সালের মালয়ালম চলচ্চিত্র, ড্রাইভিং লাইসেন্সের রিমেক।  এটি ২৪ ফেব্রুয়ারী ২০২৩ এ প্রেক্ষাগৃহে মুক্তি পায়।    তথ্যসূত্র   বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২৩-এর চলচ্চিত্র বিষয়শ্রেণী:ভারতীয় হাস্যরসাত্মক নাট্য চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:মালয়ালম চলচ্চিত্রের হিন্দি পুনর্নির্মাণ বিষয়শ্রেণী:ভারতীয় মারপিটধর্মী চলচ্চিত্র
মাটিরাঙ্গা বাংলাদেশের দক্ষিণাঞ্চলের চট্টগ্রাম বিভাগের অন্তর্গত খাগড়াছড়ি জেলায় অবস্থিত একটি শহর।  প্রশাসনিকভাবে শহরটি মাটিরাঙ্গা উপজেলার সদর। শহরটি মাটিরাঙ্গা উপজেলার বৃহত্তম শহরাঞ্চল।    জনসংখ্যা বাংলাদেশ আদমশুমারী ২০১১ অনুযায়ী মাটিরাঙ্গা শহরের মোট জনসংখ্যা ২৩,৯১৩  জন যার মধ্যে ১২,২৫৫ জন পুরুষ এবং ১১,৬৫৮ জন নারী। এ শহরের পুরুষ এবং নারী অনুপাত ১০৫। শহরে মোট হোল্ডিং সংখ্যা রয়েছে ৫,০২৩টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৪৪.৯২ মিটার।  প্রশাসন ২০০২ সালে মাটিরাঙ্গা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মাটিরাঙ্গা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৫৩টি মহল্লায় বিভক্ত। ২৫.৫০ বর্গ কি.মি. আয়তনের মাটিরাঙ্গা শহর এলাকাটি মাটিরাঙা পৌরসভা দ্বারা পরিচালিত হয়।  শিক্ষা ব্যবস্থা মাটিরাঙ্গা শহরের স্বাক্ষরতার হার হলো শতকরা ৬০.৪ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
জসকরণ সিং আউজলা (জন্ম: ১৮ জানুয়ারি ১৯৯৭) হলেন একজন কানাডা ভিত্তিক ভারতীয় গায়ক, র‌্যাপার এবং গীতিকার যিনি প্রাথমিকভাবে পাঞ্জাবি সঙ্গীতের সাথে যুক্ত। তিনি তার অসংখ্য গানের জন্য পরিচিত যা অফিসিয়াল চার্ট কোম্পানি দ্বারা প্রকাশিত ইউকে এশিয়ান চার্টে তালিকাভুক্ত হয়েছে, যার মধ্যে সাতটি গ্লোবাল ইউটিউব মিউজিক চার্টে চার্ট করেছে। তার প্রথম অ্যালবাম বাকতাফুকাপ বিলবোর্ড কানাডিয়ান অ্যালবাম চার্টে ২০ নম্বরে এবং নিউজিল্যান্ড অ্যালবাম চার্টে ৩৪ তম স্থানে পৌঁছেছিল, যা তাকে স্পটিফাইতে সবচেয়ে বড় ডিজিটাল শিল্পী ২০২১ এর উপাধি অর্জন করেছিল এবং পাঞ্জাবি সংগীত শিল্পে তাদের সর্বাধিক জনপ্রিয় শিল্পীদের তালিকাভুক্ত হয়েছিল।  লুধিয়ানার ঘুরালার বাসিন্দা আউজলা, তার রিপ্লে অ্যালবাম থেকে জস্সি গিলের "রেঞ্জ" এর গীতিকার হিসাবে কর্মজীবনের শুরুয়াত করেছিলেন। তারপর তিনি কানাডায় চলে যান এবং দীপ জান্দু এবং এলি মঙ্গত সহ একাধিক শিল্পীদের জন্য গান লিখেন। ২০১৬ সালে, তিনি প্রধান শিল্পী হিসাবে তাঁর প্রথম গান "প্রপার্টি অফ পাঞ্জাব" প্রকাশ করেছিলেন এবং তখন থেকেই গানে অতিথি শিল্পী হিসাবে অভিনয় করতে শুরু করেছিলেন। তিনি "ইয়ারিয়াঁ চ ফিক", "ইউনিটি", "অ্যালকোহল ২" এবং "লাফাফে" এর মতো গানের মাধ্যমে লাইমলাইটে এসেছিলেন; পরবর্তীকালে তিনি ২০১৮ সালে "ডোন্ট ওয়ারি" দিয়ে মূলধারার জনপ্রিয়তা অর্জন করেছিলেন, যা ইউকে এশিয়ান চার্টে প্রবেশকারী তার প্রথম গান। ২০২০ সালে, তার একক গান "ঝাঞ্জর", "রেড আইজ" এবং "কেয়া বাত আ" চার্টে শীর্ষ ১০-এ প্রবেশ করে এবং "সো ফার" নামক গানটি শীর্ষ ৫-এ প্রবেশ করে। টীকা   তথ্যসূত্র   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:ভারতীয় বংশোদ্ভূত কানাডীয় সঙ্গীতজ্ঞ বিষয়শ্রেণী:কানাডায় ভারতীয় অভিবাসী
প্রথম দিওদোতোস সোতের () (রাজত্বকাল: খ্রিস্টপূর্ব ২৪৬ - খ্রিস্টপূর্ব ২৩৯) ব্যাক্ট্রিয়া অঞ্চলের সেলেউকিদ সত্রপ ছিলেন, যিনি সেলেউকিদ সম্রাট দ্বিতীয় আন্তিওখোস থেওসের মৃত্যুর পর স্বাধীনতা ঘোষণা করেন।"The Greek kingdoms of Central Asia," p. 100. P. Bernard in: History of civilizations of Central Asia, Volume II. The development of sedentary and nomadic civilizations: 700 B.C. to A.D. 250. Harmatta, János, ed., 1994. Paris: UNESCO Publishing.    স্বাধীনতা ঘোষণা  সেলেউকিদ সম্রাট দ্বিতীয় আন্তিওখোস থেওসের মৃত্যুর পর এই সাম্রাজ্যের অধীনস্থ ব্যাক্ট্রিয়া অঞ্চলের সত্রপ প্রথম দিওদোতোস সোতের নিজেকে ২৫৫ খ্রিস্টপূর্বাব্দেJ. D. Lerner, The Impact of Seleucid Decline on the Eastern Iranian Plateau: the Foundations of Arsacid Parthia and Graeco-Bactria, (Stuttgart 1999) রাজা ঘোষণা করেন। দ্বিতীয় আন্তিওখোস থেওস ও তার পত্নী প্রথম লাওদিসের কন্যাকে প্রথম দিওদোতোস সোতের বিবাহ করেন। এই নতুন রাজ্য নগরকেন্দ্রিক এবং প্রাচ্যের অন্যতম ধনী রাজ্য হিসেবে গণ্য হত। এই নবগঠিত শক্তিশালী রাজ্যটি পূর্ব ও পশ্চিম উভয়দিকেই বিস্তার শুরু করে।   পার্থিয়ার সঙ্গে বৈরিতা  পার্নাই জনজাতির প্রধান প্রথম আর্সাসিজ পার্থিয়ার স্বঘোষিত শাসক ও প্রাক্তন সেলেউকিদ সত্রপ আন্দ্রাগোরাস্কে হত্যা করে পার্থিয়া সাম্রাজ্য প্রতিষ্ঠা করেন। এর ফলে মূল গ্রিক সভ্যতা থেকে গ্রিক-ব্যাক্ট্রিয় রাজ্য বিচ্ছিন্ন হয়ে পড়ে। ২৩৯ খ্রিস্টপূর্বাব্দে সেলেউকিদ সম্রাট দ্বিতীয় সেলেউকোস কাল্লিনিকোস তার সাম্রাজ্যের পূর্ব দিকে বিদ্রোহ দমন করতে গেলে, সম্ভবতঃ পার্থিয়া সাম্রাজ্যের বিরুদ্ধে প্রথম দিওদোতোস সোতেরের সঙ্গে তিনি মিত্রতা স্থাপন করেন।Justin XLI, paragraph 4, 9   মুদ্রা  thumb|প্রথম দিওদোতোস সোতেরের স্বর্ণমুদ্রা প্রথম দিওদোতোস সোতেরের দুই ধরনের স্বর্ণ ও রৌপ্য মুদ্রা পাওয়া যায়। এক ধরনের মুদ্রায় সেলেউকিদ সম্রাট দ্বিতীয় আন্তিওখোস থেওসের নাম খোদিত থাকলেও তার প্রতিকৃতির বদলে প্রথম দিওদোতোস সোতের নিজের প্রতিকৃতি উৎকীর্ণ করেন এবং সেলেউকিদ মুদ্রাগুলির প্রতীক হিসেবে চিহ্নিত অ্যাপোলোর চিত্রের বদলে জিউসের চিত্র খোদাই করান। এই সকল মুদ্রা থেকে প্রমাণ হয় যে, সেলেউকিদ সাম্রাজ্যের অধীনতা স্বীকার করলেও তিনি স্বাধীন নরপতি হিসেবে নিজের স্বাতন্ত্র্য তৈরী করার চেষ্টা করছিলেন। অপর এক ধরনের মুদ্রায় তিনি চিত্রের সঙ্গে সঙ্গে দ্বিতীয় আন্তিওখোস থেওসের নামের পরিবর্তে নিজের নাম খোদাই করে স্বাধীনতা ঘোষণা করে নতুন রাজ্যের পত্তন করেন।   পাদটীকা    তথ্যসূত্র    আরো পড়ুন  P. Bernard, Fouilles d’Aï Khanoum IV. Les monnaies hors trésors. Questions d’histoire gréco-bactrienne, MDAFA 27, Paris, 1985. O. Bopearachchi, Monnaies gréco-bactriennes et indo-grecques, Catalogue raisonné, Bibliothèque nationale, Paris, 1991. R. Curiel and G. Fussman, Le Trésor monétaire de Qunduz, MDAFA 20, Paris, 1965. M. Mitchiner, Indo-Greek and Indo-Scythian Coinage I, London, 1975. A. K. Narain, The Indo-Greeks, Oxford, 1957. E. T. Newell, The Coinage of the Eastern Seleucid Mints from Seleucos I to Antiochos III, New York, 1941. W. W. Tarn, The Greeks in Bactria and India , 2nd ed., Cambridge, 1951, repr. Chicago, 1984. Willrich, Diodotos 7, in Pauly-Wissowa, V/1, cols. 714-15.     বিষয়শ্রেণী:গ্রিক-ব্যাক্ট্রিয় শাসক
গফরগাঁও সরকারি কলেজ ময়মনসিংহ জেলার গফরগাঁও শহরে অবস্থিত একটি সরকারি কলেজ। শহরের কলেজ রোডে পুরাতন ব্রহ্মপুত্র নদীর তীরে এই কলেজটির অবস্থান। এই কলেজটি ১৯৫০ সালে প্রতিষ্ঠিত হয়, ১৯৬৫ সালে ডিগ্রি কলেজে রূপান্তর এবং ১৯৮৫ সালে জাতীয়করণ করা হয়। গফরগাঁওয়ে উচ্চশিক্ষা বিস্তারে এই কলেজ গুরুত্বপূর্ণ ভূমিকা রেখেছে।  ইতিহাস ৬৮ বছর আগে গফরগাঁওয়ে শিক্ষাকে বিস্তৃত করার উদ্দেশ্যে এই কলেজ স্থাপিত হয়। কলেজটি ১৯৬৫ সালে ডিগ্রী কলেজে উন্নীত হয়। ১৯৮৫ সালের ১লা জুলাই কলেজটি সরকারিকরণ করা হয়।  প্রাতিষ্ঠানিক ব্যবস্থা thumb|কলেজের কলাভবন কলেজে বিভাগের সংখ্যা ১৪ টি। বর্তমানে শিক্ষকের সংখ্যা ৪৮ জন। বর্তমানে ১ জন অধ্যাপক, ৪ জন সহযোগী অধ্যাপক, ৫ জন সহকারী অধ্যাপক এবং ১৮ জন প্রভাষক পাঠদান করেন।  আবাসন ছাত্রীদের আবাসন ব্যবস্থার জন্য একটি ছাত্রী হোস্টেল আছে।  গ্রন্থাগার কলেজের গ্রন্থাগারটি প্রায় ৬,০০০ এরও অধিক পুস্তক দ্বারা সমৃদ্ধ ।  প্রাণ বৈচিত্র্য গফরগাঁও সরকারি কলেজে শতাধিক প্রজাতির বৃক্ষ, লতা গুল্ম রয়েছে। এই কলেজে বাংলাদেশের সংরক্ষিত কুম্ভি উদ্ভিদ রয়েছে। এছাড়াও রয়েছে অরবরই, অর্জুন, আতা, আমলকি, আঁশফল, কদম, কনকচূড়া, কলকে, কামিনী, কেয়া, কৃষ্ণচূড়া, করমচা, কাঠ বাদাম, কাঁঠাল, গগন শিরীষ, গোলাপজাম, চাপালিশ, চালতা, ছাতিম, জারুল, জয়তী, জাম, জামরুল, ডালিম, ডুমুর, ডেউয়া, তমাল, তাল, তেঁতুল, দেশি আমড়া, নাগলিঙ্গম, নাগেশ্বর, নিশিন্দা,  নারিকেল, পলাশ, পেয়ারা, বট, বকুল, বিলিম্বি, মুচকুন্দ, মেন্দা, মনকাঁটা, মহুয়া, যজ্ঞডুমুর, লুকলুকি, লিচু, লোহাকাঠ, শরিফা, সফেদা, সুপারি ইত্যাদি।  তথ্যসূত্র  বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:গফরগাঁও উপজেলা বিষয়শ্রেণী:গফরগাঁও উপজেলার শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫০-এ পূর্ব পাকিস্তানে প্রতিষ্ঠিত
স্যার উইলিয়াম লরেন্স ব্র্যাগ (ইংরেজিঃ William Lawrence Bragg, জন্ম: ৩১ মার্চ ১৮৯০, মৃত্যু: ১ জুলাই ১৯৭১)  সিএইচ, এফআরএস অস্ট্রেলীয় বংশোদ্ভুত ব্রিটিশ পদার্থবিজ্ঞানী যিনি ১৯১৫ সালে পিতা উইলিয়াম হেনরি ব্র্যাগ-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।  তিনি এযাবৎকালের মধ্যে সবচেয়ে কম বয়সে নোবেল পুরস্কারপ্রাপ্ত ব্যক্তি। তিনি মাত্র ২৫ বছর বয়সে নোবেল পুরস্কার লাভ করেছিলেন। কেমব্রিজের ক্যাভেন্ডিশ ল্যাবরেটরিতে গবেষণা চালিয়ে জেমস ওয়াটসন এবং ফ্রান্সিস ক্রিক যখন ডিএনএ অণুর গঠন আবিষ্কার করেন তখন তিনি এই ল্যাবরেটরির পরিচালক ছিলেন।   কালপঞ্জি   ভিক্টোরিয়া ইউনিভার্সিটি অফ ম্যানচেস্টার (১৯১৯ - ৩৭)  কেমব্রিজ বিশ্ববিদ্যালয় (১৯৩৮ - ৫৩)   পুরস্কারসমূহ   পদার্থবিজ্ঞানে নোবেল পুরস্কার (১৯১৫)  Matteucci Medal (১৯১৫)  রয়েল মেডেল (১৯৪৬)  কপলি মেডেল (১৯৬৬)   তথ্যসূত্র    বহিঃসংযোগ   'Death' of D.N.A. Helix (Crystaline) joke funeral card.   First press stories on D.N.A.  Nobelprize.org - The Nobel Prize for Physics in 1915  বিষয়শ্রেণী:১৮৯০-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:অস্ট্রেলীয় পদার্থবিজ্ঞানী বিষয়শ্রেণী:অস্ট্রেলীয় নোবেল বিজয়ী বিষয়শ্রেণী:ইংরেজ পদার্থবিজ্ঞানী বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:২০শ শতাব্দীর ব্রিটিশ পদার্থবিজ্ঞানী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:অস্ট্রেলীয় নাইট ব্যাচেলর বিষয়শ্রেণী:অস্ট্রেলিয়ান অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:ব্রিটিশ নোবেল বিজয়ী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:আলোক পদার্থবিজ্ঞানী বিষয়শ্রেণী:রয়েল পদক বিজয়ী বিষয়শ্রেণী:মাতেউচি পদক বিজয়ী
দফতর বা দপ্তর বলতে কোনো প্রশাসনের বিশেষায়িত অফিসকে বুঝায়। এটি উসমানীয় সাম্রাজ্যে মৌলিকভাবে ব্যবহৃত হয়েছে ও ভারতীয় উপমহাদেশে বিস্তরভাবে ব্যবহার হয়ে থাকে।   ব্যুৎপত্তি  শব্দটি গ্রীক   থেকে উদ্ভূত, আক্ষরিক অর্থে 'প্রক্রিয়াজাত পশুর চামড়া, চামড়া, পশম'। যার অর্থ একটি বই, যেখানে ছাগলের চামড়ার কাগজের পৃষ্ঠা রয়েছে। প্রাচীন গ্রীসে কাগজ হিসাবে প্যাপিরাস ব্যবহার করা হয়েছিল, যেটি  হিসেবে আরবি ভাষায় ধার করা হয়েছিল, যার অর্থ একটি নিবন্ধন বহি বা একটি নোটবুক।   উসমানীয় সাম্রাজ্যে  উসমানীয় সাম্রাজ্যে এক ধরনের কর নিবন্ধন ও ভূমি জরিপের জন্য দফতর ছিল।  তথ্য সংগ্রহের ধরন ভিন্ন হতে পারে, তবে তাহরির দেফতর সাধারণত গ্রাম, বসতবাড়ি, পরিবারপ্রধান (প্রাপ্তবয়স্ক পুরুষ ও বিধবাদের), জাতি/ধর্ম (কারণ এই তথ্যগুলো করের দায় বা অব্যাহতির ওপর প্রভাব ফেলতে পারে) এবং ভূমির ব্যবহার সংক্রান্ত বিস্তারিত তথ্য অন্তর্ভুক্ত করত। দফতর-ই হাকানি ছিল একটি ভূমি নিবন্ধন, যা করসংক্রান্ত বিষয়েও ব্যবহৃত হতো। প্রতিটি শহরে একটি দফতর ছিল এবং সাধারণত একজন কর্মকর্তার দায়িত্ব ছিল তথ্যগুলো রেকর্ড করার প্রয়োজনীয়তা নির্ধারণ করা। এই কর্মকর্তা সাধারণত একজন শিক্ষিত ব্যক্তি হতেন, যিনি রাষ্ট্রীয় আইন ও বিধি সম্পর্কে জানতেন। দফতর ব্যবহৃত হতো পরিবারের ঘটনার রেকর্ড রাখার জন্য, যেমন বিবাহ এবং উত্তরাধিকার। এই রেকর্ডগুলো ঐতিহাসিকদের জন্য খুবই মূল্যবান, কারণ এগুলোর মাধ্যমে উসমানী জনগণের মধ্যে ভূমির মালিকানা এবং তাদের দৈনন্দিন জীবন সম্পর্কে আরও গভীরভাবে জানা সম্ভব হয়। এটি বিশেষভাবে সহায়ক যখন উসমানী নাগরিকদের দৈনন্দিন কার্যক্রম অধ্যয়ন করতে হয়।  এই ট্যাক্স রেজিস্ট্রির জন্য দায়িত্বপ্রাপ্ত কিছু উসমানীয় কর্মকর্তা দফতরদার হিসাবে পরিচিত ছিলেন।   ভারতে দফতর  এই ধরণের রেকর্ডগুলি উত্তর ভারতেও দফতর হিসাবে পরিচিত, উদাহরণস্বরূপ, পুনের পেশওয়াদের দফতর ।   তথ্যসূত্র    বহিঃসংযোগ    তুরস্কের রাষ্ট্রীয় আর্কাইভ অধিদপ্তরের প্রকাশনা  বিষয়শ্রেণী:উসমানীয় সাম্রাজ্যের সরকার
গাজী হাই স্কুল () কাবুলের একটি স্কুল, যা জাল্মায়ে খলিলজাদ সহ আফগানিস্তানের অনেক প্রাক্তন ও বর্তমান অভিজাতকে শিক্ষিত করেছে। এটি ১৯২৮ সালে রাজা আমানউল্লাহ খান প্রতিষ্ঠা করেছিলেন। এটি শহরের উত্তরে কার্টেহ চাহার নামে পরিচিত একটি জেলায় অবস্থিত। ১৯৯০-এর দশকের গৃহযুদ্ধের সময় বিভিন্ন মুজাহিদী দল যারা ১৯৯২ সালে মোহাম্মদ নাজিবুল্লাহকে ক্ষমতাচ্যুত করেছিল; সে সময় স্কুলটি মারাত্মক ক্ষতিগ্রস্ত হয়েছিল।   পুনর্নির্মাণ  আফগানিস্তান এবং মার্কিন সরকার উভয়ই গাজী উচ্চ বিদ্যালয়ের পুনর্গঠনের জন্য ইউএসএআইডি'র কাবুল স্কুল প্রোগ্রামের মাধ্যমে অর্থায়ন করেছিল। বিদ্যালয়টি বছরে প্রায় ৫,৪০০ শিক্ষার্থী থাকার জন্য সক্ষমতা রয়েছে।   আরও দেখুন   আফগানিস্তানে শিক্ষা  কাবুলের স্কুলগুলোর তালিকা  আফগানিস্তানের স্কুলগুলোর তালিকা   তথ্যসূত্র    বহিঃসংযোগ   Ghazi High School Reopens with a New Look | U.S. Agency for International Development  https://www.unops.org/ApplyBO/File.aspx/II_D_Technical%20Briefing.pdf? AttachmentID = f68f729b-5f5c-470c-ba54-4696b4de7489  Ghazi High School by USAID | Documentaries     বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান
ফ্রেড মেস (ইংরেজি: Fred Mace; ২২শে আগস্ট, ১৮৭৮ - ২১শে ফেব্রুয়ারি, ১৯১৭) ছিলেন একজন মার্কিন নির্বাক চলচ্চিত্র অভিনেতা। তিনি ১৯০৯ সাল থেকে ১৯১৬ সাল পর্যন্ত ১৫৬টি চলচ্চিত্রে অভিনয় করেন। মেস ম্যাক সেনেটের অধীনে কিস্টোন স্টুডিওজের হয়ে কাজ করে পরিচিতি লাভ করেন। কিস্টোন ছাড়াও তিনি নিউ ইয়র্ক মোশন পিকচার কোম্পানি; ইউনিভার্সাল ফিল্ম ম্যানুফ্যাকচারিং কোম্পানি, ইনকরপোরেটেড; ম্যাজেস্টিক মোশন পিকচার কোম্পানি ও তার নিজের ফ্রেড মেস ফিচার ফিল্ম কোম্পানিতে কাজ করেন।  জীবনী মেস ১৮৭৮ সালের ২২শে আগস্ট পেনসিলভানিয়ার ফিলাডেলফিয়ায় জন্মগ্রহণ করেন। তিনি পেনসিলভানিয়ার ইরিতে দন্ত চিকিৎসক হিসেবে কর্মজীবন শুরু করেন। পরবর্তীতে তিনি নিউ ইয়র্কে অভিনয় শুরু করেন এবং হলিউডের শুরুর দিকের তারকা অভিনেতা হয়ে ওঠেন। ১৯১০ থেকে ১৯১২ সালে তিনি বায়োগ্রাফ কোম্পানির হয়ে কাজ করেন। পরবর্তীতে তিনি নিউ ইয়র্ক মোশন পিকচার কোম্পানি ও ইউনিভার্সাল ফিল্ম ম্যানুফ্যাকচারিং কোম্পানি, ইনকরপোরেটেডের হয়ে অভিনয় করেন। তিনি কিস্টোন স্টুডিওজের অন্যতম প্রধান অভিনেতা ছিলেন। তিনি কিস্টোন পুলিশের প্রধান হিসেবে পরিচিত। এছাড়া তিনি ১৯১৩ সালে ম্যাজেস্টিক মোশন পিকচার কোম্পানিতে এবং তার নিজের ফ্রেড মেস ফিচার ফিল্ম কোম্পানিতে কাজ করেন। ১৯১৫ ও ১৯১৬ সালে তিনি অল্প কিছুদিনের জন্য পুনরায় কিস্টোনে অভিনয় করেন।  ফ্রেড মেস ১৯১৭ সালের ২১শে ফেব্রুয়ারি মাত্র ৩৮ বছর বয়সে স্ট্রোকে আক্রান্ত হয়ে মৃত্যুবরণ করেন।  নির্বাচিত চলচ্চিত্র   দ্য লাকি টুথেক (১৯১০)  দ্য ভিলেন ফয়েল্‌ড (১৯১১)  হার অ্যাওয়েকেনিং (১৯১১)  হোয়াই হি গেভ আপ (১৯১১)  আ ভয়েস ফ্রম দ্য ডিপ (১৯১২)  দ্য স্পিড ডেমন (১৯১২)  দ্য ওয়াটার নিম্ফ (১৯১২)  দ্য ফ্লার্টিং হাসবেন্ড (১৯১২)  মেবল্‌স লাভারস (১৯১২)  মেবল্‌স অ্যাডভেঞ্চার্স (১৯১২)  আ ড্যাশ থ্রো দ্য ক্লাউড্‌স (১৯১২)  হেল্প! হেল্প! (১৯১২)  আগেম অব পুল (১৯১৩)  মার্ফিস আই.ও.ইউ. (১৯১৩)  কিউপিড ইন আডেন্টাল পার্লার (১৯১৩)  দ্য ব্যাংভিল পুলিশ (১৯১৩)  দ্য ফোরম্যান অব দ্য জুরি (১৯১৩)  দ্য গ্যাংস্টার্স (১৯১৩)  হোয়েন ড্রিমস কাম ট্রু (১৯১৩)  মেবল অ্যাট দ্য হুইল (১৯১৪)  মাই ভ্যালেট (১৯১৫)  ফ্যাটি অ্যান্ড দ্য ব্রডওয়ে স্টারস (১৯১৫)  হিজ লাস্ট সেন্ট (১৯১৬)  তথ্যসূত্র  বহিঃসংযোগ        বিষয়শ্রেণী:১৮৭৮-এ জন্ম বিষয়শ্রেণী:১৯১৭-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ফিলাডেলফিয়ার অভিনেতা বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:নির্বাক চলচ্চিত্র কৌতুকাভিনেতা বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
ডি. এ. মোহন আর. সামারাসেকারা শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কার ১৩তম কমান্ডার হিসেবে দায়িত্ব পালন করেন।  সামারাসেকারা ১৯৭১ সালে নৌবাহিনীতে যোগ দেন এবং ব্রিটেনের রয়্যাল নেভাল কলেজ হতে ১৯৭৩ সালে অ্যাক্টিং সাব লেফটেন্যান্ট হিসেবে শ্রীলঙ্কা নৌবাহিনীর এক্সিকিউটিভ শাখায় রিজার্ভ অফিসার হিসেবে কমিশন লাভ করেন। তিনি পিএসসি এবং এনডিসি ভারত থেকে সম্পন্ন করেছিলেন।  ভাইস অ্যাডমিরাল ক্ল্যান্সি ফার্নান্দো যিনি ১২তম নৌ কমান্ডার ছিলেন তিনি ১৯৯২ সালে নিহত হলে সঙ্গে সঙ্গেই রিয়ার অ্যাডমিরাল সামারাসেকেরা চীফ অব স্টাফ থেকে ভারপ্রাপ্ত নৌ কমান্ডার হিসেবে নিযুক্ত হন। নৌ কমান্ডার হবার পর সামারেসেকারা ভাইস অ্যাডমিরাল পদে উন্নীত হন এবং এলটিটিইর বিরুদ্ধে নৌ সামরিক অভিযানের পরিকল্পনা করেন। এলটিটিই শ্রীলঙ্কার যুদ্ধজাহাজ এসএলএনএস সূর্য এবং এসএলএনএস রণসুরে হামলা চালায়। ১৯৯৭ সালে নৌবাহিনী থেকে অবসর গ্রহণের দিন সামারাসেকারা পূর্ণ অ্যাডমিরাল পদবীতে উন্নীত হন এবং পরে তাকে কলম্বো সমুদ্র বন্দর কর্তৃপক্ষের সভাপতি নিযুক্ত করা হয়। তথ্যসূত্র  বিষয়শ্রেণী:শ্রীলঙ্কান অ্যাডমিরাল বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:নৌবাহিনী কমান্ডার (শ্রীলঙ্কা)
ডান|থাম্ব|400x400পিক্সেল|কনজার্ভেশান ইন্টারন্যাশনাল দ্বারা চিহ্নিত ১৭টি বিশালবিবিধ দেশ। অতিবৈচিত্র্যময় দেশ বলতে সেইসব দেশকে বোঝায় যেখানে বিশ্বের অধিকাংশ প্রাণীর প্রজাতি ও উপপ্রজাতি বাস করে। ১৯৯৮ সালে কনজার্ভেশান ইন্টারন্যাশনাল (সিআই), একটি মার্কিন অলাভজনক প্রতিষ্ঠান ১৭টি অতিবৈচিত্র্যময় দেশ চিহ্নিত করে।http://www.environment.gov.au/soe/2001/publications/theme-reports/biodiversity/biodiversity01-3.html Megadiversity: The 17 Biodiversity Superstars  এদের মধ্যে অনেকগুলি গ্রীষ্মপ্রধান অথবা প্রায়-গ্রীষ্মপ্রধান অঞ্চলে কিছু পুরোপুরি এবং কিছু আংশিকভাবে অবস্থিত। অতিবৈচিত্র্যময় দেশ মানে বৈচিত্র্যে বিশাল অবদান রাখা। একটি দেশকে অতিবৈচিত্র্যময় দেশ হতে হলে অবশ্যই অন্তত ৫০০০টি উপজাতীয় উদ্ভিদ প্রজাতি থাকতে হবে এবং অবশ্যই সামুদ্রিক বাস্তুতন্ত্রের ধারে থাকতে হবে। বর্ণানুক্রমে অতিবৈচিত্র্যময় দেশগুলি হল:   সর্বাধিক জীববৈচিত্র্যপূর্ণ দেশের তালিকা  ১৭ টি মেগাডাইভার্স দেশ হল:                                      সর্বাধিক জীববৈচিত্র্যপূর্ণ দেশের তালিকা ২০২২  +শীর্ষ ২০টি বৈশ্বিক জীববৈচিত্র্য সূচকদেশ (বা নির্ভরশীল অঞ্চল)পাখিউভচরমাছস্তন্যপায়ীসরীসৃপভাস্কুলার উদ্ভিদজীববৈচিত্র্য সূচক১,৮১৬১,১৪১৪,৭৩৮৬৯৩৮৪৭৩৪,৩৮৭৫১২.৩৪১,৭২৩৩৮৩৪,৮১৩৭২৯৭৭৩১৯,২৩২৪১৮.৭৮১,৮৬৩৮১২২,১০৫৪৭৭৬৩৪২৪,০২৫৩৬৯.৭৬১,২৮৫৫৪০৩,৪৭৬৬২২৫৫৪৩১,৩৬২৩৬৫.৮৪১,১০৫৪১১২,৬২৯৫৩৩৯৮৮২৩,৩৮৫৩৪২.৪৭৭২৫২৪৫৪,৯৯২৩৫৫১,১৩১১৯,৩২৪৩৩৭.১৮১,৮৬১৬৫৫১,৫৮৩৪৯০৫১০১৯,৮১২৩৩০.১২১,২১২৪৪৬২,৬০১৪৪০৭১৫১৫,০০০৩০১.৬৩১,৬২৯৬৫৯১,১১১৩৯২৪৯২১৮,৪৬৬২৯১.৫৮৮৪৪৩২৬৩,০৮১৫৩১৫৫৬১৫,৫০০২৮০.১৩১,৩৮৬৩৬৫১,৭৩৫৩৭৬৪১৯৩০,০০০২৭৩.৩৯৭৪৩৪১৬২,৮৮৪২৮২৩৮৪১৩,৬৩৪২২৬.৫৭১,০৩৪৫৪০১,০৮৮৩০৪৩৬৪১৬,০০০২২১.৭৭৮৩৫২৬৩২,৪২৩৩১৩৫১২৮,৫০০২১৬.৯৭৭২১২৭৮১,৯৫১৩৪৮৫০২১৪,০৩০২১৪.৭১১,১১০২২৭১,৫২৮৪৬৫৩১৩৮,৮৬০২১৪.৪৩১,০৭৪২০৭১,৭৭৩৪১২৩৪৬১০,১০০২১৩.১০১,৪৩৫২৫৯৪০৭৩৮২৩১৫১৪,৭২৯২০৯.৫৫৭৬২১৩২২,০৯৪৩৩১৪২১২১,২৫০২০৭.৯৪৯৩৬১৫৩২,১৫০৩১৪৪৬৮৬,৬০০২০০.৭৭   তথ্যসূত্র   বিষয়শ্রেণী:জীববৈচিত্র্য বিষয়শ্রেণী:জীবভূগোল
__TOC__  ২৭ মে ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উভয় অ্যাকাউন্টের অপসারিত অবদান দেখুন, মূল অ্যাকাউন্টে সতর্কতামূলক বার্তা প্রদানের পর দ্বিতীয় অ্যাকাউন্টটি খোলা হয়। একাধিক অ্যাকাউন্ট ব্যবহারের মাধ্যমে উইকিকে নিজের প্রতারণার প্রচারণার কাজে ব্যবহার করছেন। বিজয়নী অ্যাকাউন্টকে সম্ভ্যাব সক হিসাবে বাধা প্রদান করা হয়েছে, আরও অ্যাকাউন্ট থাকতে পারে। মূল অ্যাকাউন্ট সহ অন্য অ্যাকাউন্টের (যদি থাকে) ব্যাপারে পরীক্ষা করে সিদ্ধান্ত নেওয়ার অনুরোধ থাকবে। —শাকিল (আলাপ · অবদান) ০৭:৫৬, ২৭ মে ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  নিশ্চিতকৃত ও বাধাদান করা হলো।  রিয়াজ (আলাপ) ১০:২৯, ২৭ মে ২০২৩ (ইউটিসি)  আচরণগত মিল‌ থাকায়  কে সকপাপেট হিসাবে বাধা‌ দেওয়া হয়েছে। —শাকিল (আলাপ · অবদান) ০৯:১৪, ১৮ জানুয়ারি ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩ বিষয়শ্রেণী:উইকিপিডিয়া সকপাপেট তদন্ত/২০২৫